কারাগারে খালেদা জিয়ার অসুস্থতায় নিয়ে স্বাস্থ্য মন্ত্রী মোহাম্মদ নাসিমের বক্তব্য ‘ডাহ্যা মিথ্যা’ বলেছেন রুহুল কবির রিজভী। তিনি বলেন, কারাবন্দি দেশনেত্রী স্বাস্থ্য ও চিকিৎসা নিয়ে আমরা বার বার উদ্বেগ প্রকাশ করলেও কারাকর্তৃপক্ষ কোনো উদ্যোগই গ্রহন করছেন না। বরং স্বাস্থ্য বলেছেন বেগম খালেদা জিয়াকে যথাযথ মর্যাদায় চিকিৎসা দেয়া হচ্ছে। স্বাস্থ্যমন্ত্রীর বক্তব্য ডাহ্যা মিথ্যাচার। সরকারের মেডিকেল বোর্ড দেশনেত্রীকে অর্থোপেডিক বেডসহ যেসব চিকিৎসার সুপারিশ করেছিলো তা এখন পর্যন্ত বাস্তবায়ন করা হয়নি। তার যে অসুস্থ দিনকে দিন বাড়ছে। কারাগারে তার কোনো চিকিৎসাই হচ্ছে না। মনে হচ্ছে এতে গভীর চক্রান্ত রয়েছে। চিকিৎসা নিয়ে সরকার ও কারা কর্তৃপক্ষে টালবাহানায় দেশনেত্রীর জীবন নিয়ে আমরা গভীর শঙ্কা প্রকাশ করছি। খালেদা জিয়াকে অবিলম্বে তার ব্যক্তিগত চিকিৎসকদের তত্ত্বাবধায়নে ইউনাইটেড হাসপাতালে নিয়ে চিকিৎসার দাবি আবারো জানান রিজভী।